รบกวนสอบถามค่ะ มี พสพ. แบบตั้งใจโดยการหลั่งใน เมื่อวันที่7เดือนที่แล้วค่ะแล้วต่อมากลังจากวันนั้นก็ พสพ. ทุกอาทิตย์ประมาณ1-2ครั้ง โดยการหลั่งในค่ะ และประจำเดือนมาครั้งสุดท้ายเมื่อวันที่25-07-62 จน ณ วันที่นี้ ประจำเดือนยังไม่มาค่ะ อยากทราบว่า สามารถเจาะเลือดเพื่อตรวจการตั้งครรภ์ได้หรือไม่ค่ะ แล้วจะทราบผลเลยไหมค่ะ เพราะตรวจที่ตั้งครรภ์แล้ว3อัน แต่ผลออกมาว่าไม่ท้องค่ะ กังวลมากเลยค่ะ อยากทราบว่าเป็นเพราะอะไรค่ะ ขอบค่ะ
สวัสดีค่ะ หากประจำเดือนครั้งล่าสุดมาวันที่ 25 ก.ค. แล้วในตอนนี้ยังไม่มา และได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์ ก็ไม่น่ามีการตั้งครรภ์เกิดขึ้นค่ะ และการไปตรวจเลือดเพื่อหาการตั้งครรภ์ ก็ไม่น่าตรวจพบเช่นกัน ส่วนการที่ประจำเดือนยังไม่มา ก็น่าเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปอีกซักระยะก่อน หากยังไม่มา อาจลองตรวจซ้ำดูอีกครั้ง หากยังตรวจไม่พบ ก็ไม่ได้มีการตั้งครรภ์เกิดขึ้น ให้รอประจำเดือนต่อไปก่อน หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น